**Arthur** (\* cca. 2007, Ekvádor - † 8. december 2020, Örnsköldsvik, Švédsko) bol túlavý pes pôvodom z Ekvádoru, ktorý sa v roku 2014 dostal do pozornosti celosvetových médií, keď sa pripojil ku štvorčlennému tímu zo Švédska na pretekoch naprieč Amazonským pralesom. 

Švédsky tím naberal sily pred 32 kilometrov dlhým úsekom pretekov, keď si Mikael Lindnord všimol vychudnutého a zraneného psa, ktorý sa prechádzal popri kontrolnom stanovišti. Zvieraťa mu prišlo ľúto, a tak otvoril konzervu a psovi hodil kúsok mäsa. Keď sa švédsky tím rozhodol pokračovať v púti, Lindnord si všimol, že ich pes nasleduje a síce si držal spočiatku od štyroch cudzincov odstup, ten sa postupne skracoval.

Pes putoval s tímom skrze džungľu, brodil sa hlbokým bahnom, no bol odhodlaný Lindnorda, ktorý ho nakŕmil, nasledovať. Prvé vážnejšie problémy sa vyskytli pred ďalšou časťou trasy, ktorú bolo potrebné zdolať na kajakoch. Lindnord pomenoval psa Arthur podľa Kráľa Arthura. Rozhodcovia nariadili nechať Arthura na brehu, no ten skočil do vody a s celých síl sa snažil udržať tempo so svojimi záchrancami. Lindnord neskôr vytiahol Arthura do kajaku, za čo si vyslúžil potlesk od divákov stojacich neďaleko od rieky. Pes sprevádzal tím až do cieľovej rovinky.

Príbeh zatúlaného psa už v priebehu pretekov vzbudil pozornosť celosvetových médií a najmä vďaka internetovej podpore sa neskôr podarilo Mikaelovi Lindnordovi dosiahnuť, aby bol Arthur transportovaný do Švédska. V novej krajine musel podstúpiť 120-dňovú karanténu, počas ktorej absolvoval operáciu, pre viaceré hlboké rany na tele. V marci 2015 sa natrvalo presťahoval do Lindnordovho domu v Örnsköldsviku, kde žil až do svojho skonu v decembri 2020. Zomrel na zhubný nádor.

Na motívy tohto nezvyčajného príbehu priateľstva by mal vzniknúť film. Mark Wahlberg sa mal predstaviť v úlohe Mikaela Lindnorda, ktorý mal byť prítomný priamo na natáčaní.

Referencie
----------

1. ↑  NYHETER, S. V. T.; TÖRNER, Clara. Hunden Arthur har dött. *SVT Nyheter*, 2020-12-09. Dostupné online [cit. 2021-11-23]. (po švédsky)
2. ↑   *Pes hrdina: proběhl džunglí a střihnul si nejdrsnější závod světa* [online]. iDNES.cz, 2015-05-24, [cit. 2021-11-23]. Dostupné online. (po česky)
3. ↑  SAVAGE, Maddy. 'Swedish' street dog becomes global celebrity. *The Local* (Sweden), 25. november 2014. Dostupné online.
4. ↑  CROSSAN, Andrea. *An Ecuadorian stray dog named Arthur finds his forever home in Sweden* [online]. theworld.org, 2015-03-20, [cit. 2021-12-03]. Dostupné online. (po anglicky)
5. 1 2  CROSSAN, Andrea. *A stray dog adopts a team of Swedish trekkers on an endurance race in the Amazon* [online]. theworld.org, 2014-11-24, [cit. 2021-12-03]. Dostupné online. (po anglicky)
6. ↑  CAMERON, Nicola. *The UpBeat: A jungle trek, a new friend and a foundation for stray dogs* [online]. ottawacitizen.com, 2013-12-26, [cit. 2021-12-03]. Dostupné online. (po anglicky)
7. ↑  RODEN, Lee. How Arthur the jungle dog 'opened doors and minds'. *The Local* (Sweden), May 19, 2016. Dostupné online.
8. ↑  CHAPPELL, Bill. Dog Follows Athletes Through Mud And Water, And Melts Hearts. *NPR*, 2014-11-25. Dostupné online [cit. 2021-11-23]. (po anglicky)
9. ↑   *Arthur fri – efter 120 dagars karantän* [online]. www.expressen.se, [cit. 2021-11-23]. Dostupné online. (po švédsky)
10. ↑  HÄLLSTEN, Amanda. Gatuhunden Arthurs liv gick inte att rädda. *Aftonbladet*, 9 December 2020. Dostupné online. (po švédsky)
11. ↑   *Hunden Arthur har dött* [online]. Sveriges Television, 11 December 2020. Dostupné online. (po švédsky)
12. ↑  NYHETER, S. V. T.; ÖSTEMARK, Monica. I höst kan inspelningen av filmen Arthur The King börja. *SVT Nyheter*, 2020-06-23. Dostupné online [cit. 2021-11-23]. (po švédsky)
13. ↑   *Arthur the King (2022)* [online]. [Cit. 2021-11-26]. Dostupné online. (po česky)

Zdroj
-----

*Tento článok je čiastočný alebo úplný preklad článku Arthur (dog) na anglickej Wikipédii.*